РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 34

от заседание на Комисия ”Професионална квалификация и 
информационни технологии”,
проведено на  12.12.2017 г.

Днес,  12.12.2017 г. /вторник/ от 15:30 часа се проведе заседание на комисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА-отсъства 
СВЕТЛАНА БОШНАКОВА
СЕВДАЛИН МАВРОВ	

На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, инж. Мирослава Чирпъкова – началник отдел „ИООСВ“, инж. Светослав Неделчев - началник отдел „ИОВСС“, инж. Анелия Чомакова – гл. експерт в дирекция „ИТСС“, АВСС.

1.ОТНОСНО: Отговор във връзка с писмо от председателя на Районен съд гр. Карлово относно регистрираните събития в ядрото на ЕИСПП за месец септември 2017.

Комисия “Професионална квалификация и
информационни технологии”
Р Е Ш И :

1.1. Приема за сведение отговора от отдел „ЕИСПП“ към Дирекция “ИОТ“ в Администрацията на Главния прокурор.
1.2. Същият да се изпрати на председателя на Районен съд гр. Карлово, за сведение.

2.ОТНОСНО: Запитване за антивирусни решения.

Комисия “Професионална квалификация и
информационни технологии”
Р Е Ш И :

2.1. Приема за сведение запитването за антивирусни решения.

3.ОТНОСНО: Изисквания съгласно подзаконовата нормативна уредба на електронното правосъдие и задължения на Висшия съдебен съвет в тази връзка.
Във връзка с промени в законодателството и необходимостта от преглед и актуализация на изготвени от ВСС нормативни актове в областта на електронното правосъдие

Комисия “Професионална квалификация и
информационни технологии”
Р Е Ш И :

3.1.	СФОРМИРА работна група с участието на членове и експерти от Висшия съдебен съвет, представители на ВКС, ВАС, Прокуратура на РБ, експерти от окръжни и районни съдилища, в състав: 
1. Калина Чапкънова – член на ВСС – ръководител на групата; 
2. Боряна Димитрова - член на ВСС;
3. Валери Михайлов – АВСС; 
4. Мирослава Чирпъкова – АВСС; 
5. Светослав Неделчев – АВСС; 
6. Павел Андреев - Върховен касационен съд; 
7. Анчо Димитров - Върховен касационен съд; 
8. Спас Манов - Върховен административен съд; 
9. Георги Бончев - Администрация на Главния прокурор; 
10. Иванка Конакчийска - Администрация на Главния прокурор; 
11. Светослав Данчев - Апелативен съд - Велико Търново; 
12. Камелия Чукарска - Окръжен съд – Перник; 
13. Евелина Златарска - Окръжен съд – Благоевград; 
14. Светослав Илиев - Районен съд – Пазарджик; 
15. Стефан Чертоянов - Районен съд - Стара Загора,
със задача преглед и актуализация на изготвени от ВСС нормативни актове в областта на електронното правосъдие. 
3.2. 	Предлага на Комисията по правни и институционални въпроси да включи в състава на работната група Вероника Имова - член на ВСС.
3.3.	Първото заседание на работната група да се проведе не по късно от 12.01.2018 г. в сградата на ВСС.
3.4.	Работната група в срок от 30 работни дни да изготви предложение за промяна в нормативните актове.
3.5.  Да се изпратят материалите до всички членове на работната група, за предварително запознаване.

4.ОТНОСНО: Искане от председателя на Административен съд гр. Габрово за осигуряване на средства за закупуване на сървър от среден клас.

Комисия “Професионална квалификация и
информационни технологии”
Р Е Ш И :

4.1. Искането от председателя на Административен съд гр. Габрово за осигуряване на средства за закупуване на сървър от среден клас на стойност 7877.57лв с ДДС е целесъобразно.
4.2. Изпраща решението по т. 4.1 на комисия „Бюджет и финанси" към Пленума на ВСС, по компетентност.

5.ОТНОСНО: Искане от председателя на Районен съд гр. Перник за осигуряване на средства за закупуване на пет броя UPS.
/извлечение от пр. 45/06.12.2017 г. от заседанието на комисия „Бюджет и финанси“ към Пленума на ВСС/
Искането не е окомплектовано по приетите правила от Висш съдебен съвет по протокол № 23/05.06.2014г., относно придобиването на хардуер и софтуер /компютърна техника, принтери, скенери, озвучителни и звукозаписни системи за съдебни зали и програмни продукти/ липсват минимум 3 оферти за един и същ вид техника, както и справка за наличната техника по образец към Правилата.

Комисия “Професионална квалификация и
информационни технологии”
Р Е Ш И :

5.1. Връща искането на председателя на Районен съд гр. Перник за окомплектоване с актуална справка за наличната техника и минимум 3 оферти за един и същ вид техника.
5.2. Изпраща решението на комисията на председателя на Районен съд гр. Перник, за сведение и изпълнение.

6.ОТНОСНО: Искане от председателя на Районен съд гр. Благоевград за осигуряване на средства за закупуване на два броя компютърни конфигурации.
Искането не е окомплектовано по приетите правила от Висш съдебен съвет по протокол № 23/05.06.2014г., относно придобиването на хардуер и софтуер /компютърна техника, принтери, скенери, озвучителни и звукозаписни системи за съдебни зали и програмни продукти/ липсват минимум 3 оферти за един и същ вид техника, както и справка за наличната техника по образец към Правилата.

Комисия “Професионална квалификация и
информационни технологии”
Р Е Ш И :

6.1. Връща искането на председателя на Районен съд гр. Благоевград за окомплектоване с актуална справка за наличната техника и минимум 3 оферти за един и същ вид техника.
6.2. Изпраща решението на комисията на председателя на Районен съд гр. Благоевград, за сведение и изпълнение.

7.ОТНОСНО: Искане от председателя на Районен съд гр. Попово за осигуряване на средства за закупуване на МФУ.
Искането касае копирна машина. 

Комисия “Професионална квалификация и
информационни технологии”
Р Е Ш И :

7.1. Искането от председателя на Районен съд гр. Попово за осигуряване на средства за закупуване на копирна машина не е от компетентността на КПКИТ.
7.2. Изпраща искането от председателя на Районен съд гр. Попово на комисия „Бюджет и финанси" към Пленума на ВСС, по компетентност.

8.ОТНОСНО: Уведомление от председателя на Районен съд гр. Раднево за електронната поща на съда.

Комисия “Професионална квалификация и
информационни технологии”
Р Е Ш И :

8.1. Приема за сведение уведомлението от председателя на Районен съд гр. Раднево за електронната поща на съда.

9.ОТНОСНО: Искане от председателя на Районен съд гр. Брезник за осигуряване на средства за закупуване на копирна машина.

Комисия “Професионална квалификация и
информационни технологии”
Р Е Ш И :

9.1. Искането от председателя на Районен съд гр. Брезник за осигуряване на средства за закупуване на копирна машина не е от компетентността на КПКИТ.
9.2. Изпраща искането от председателя на Районен съд гр. Брезник на комисия „Бюджет и финанси" към Пленума на ВСС, по компетентност.

10.ОТНОСНО: Писмо от председателя на Районен съд гр. Айтос във връзка с измененията на чл. 47 от ГПК.

Комисия “Професионална квалификация и
информационни технологии”
Р Е Ш И :

10.1. Приема искането на председателя на Районен съд гр. Айтос във връзка с измененията на чл. 47 от ГПК, за сведение.
10.2. Изпраща решението по т. 10.1 на комисия „Съдебна карта, натовареност и съдебна статистика” към Съдийската колегия на Висшия съдебен съвет, за сведение и по компетентност. 

Допълнителна точка:

11.ОТНОСНО: Предоставяне на информация от Национална агенция по приходите за месторабота на лица, във връзка с чл. 47, ал. 3 от ГПК.
  След като разгледа образци на справки, които могат да се получат чрез сайта на НАП и като има предвид проведените разговори с експерти от агенцията, че към този момент това е максималната информация, която е налична и може да се предостави

Комисия “Професионална квалификация и
информационни технологии”
Р Е Ш И :

11.1. Да се изпрати писмо до административните ръководители на съдилищата с приложени образци на справките, които могат да се получат чрез сайта на НАП, с молба да изразят становище в случай на необходимост от допълнителна информацията, в срок до 5 януари 2018 г..  
11.2. Да се обсъди с експерти от НАП възможността за реализация по предложенията на административните ръководители на съдилищата, в случай че такива постъпят във ВСС.

ПРЕДСЕДАТЕЛ НА КОМИСИЯ ПО
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:   /П/

КАЛИНА ЧАПКЪНОВА